Veiligheidswag in hof ná dood van leerder | Maroela Media
ŉ Veiligheidswag van ŉ myn in Limpopo het Vrydag vlugtig in die hof verskyn in verband met die dood van ŉ leerder tydens ŉ betoging.
Dennis Mashele (36), veiligheidswag by die Dithabaneng-myn in die Ga-Mphahlele-gebied, het in die Lebowakgomo-landdroshof verskyn op aanklag van moord. Die saak is tot Maandag uitgestel wanneer hy na verwagting om borgtog sal aansoek doen.
Volgens kol. Moatshe Ngoepe, woordvoerder van die polisie, is Mashele Donderdagaand in hegtenis geneem nadat die 18-jarige Boshelo Petja Woensdag tydens ŉ betoging naby die myn geskiet is.
Volgens berigte het betogende lede van die gemeenskap en veiligheidswagte by die myn slaags geraak waarna skote afgevuur is.
Petja is tydens die skietery gewond en na ŉ plaaslike hospitaal gehaas. Die polisie het ŉ oproep van die hospitaal ontvang en met hul aankoms daar is Petja reeds dood verklaar.
Die presiese omstandighede rakende die voorval word steeds deur die polisie ondersoek, het Ngoepe gesê.
Man op parool terug tronk toe ná 4 moorde
Leerder??? Wat presies het hy geleer, hoe om te betoog? Kinders moet nie deel vorm van groot mens dinge nie, maar nie almal het veel mentaliteit nie
wat het die “leerder” gedoen toe hy betoog het, dit was dalk nodig vir die veiligheidswag om uit noodweer te skiet, moontlik net in die grond rigting en “leerder” was in die pad van die koeel / patroon, (wat jy dit wil noem) en sodoende getref is
waaroor het die betoging gegaan, my maatjies doen dit en ek sluit maar net vir die lekker aan om deel te wees
Dit is jammer dat ‘n leerder se lewe tot ‘n einde kom wanneer hy betrokke is by geleenthede wat nie ter sake is.
Ek sien nie dat enige van die betogers aangekla is nie? maar nou ja Veiligheids en Sekuriteitswagte word net soos doe Polisie uitverkoop.